wickkiey/tamil-wikipedia-chunked huggingface dataset:
# க. சிவநேசன்

**க. சிவநேசன்** என்பவர் ஒரு தமிழக எழுத்தாளர். சென்னையில் வசிக்கும் இவர் அரசு கலைக்கல்லூரிகளில் தமிழ்ப் பேராசிரியராகப் பணியாற்றி ஓய்வு பெற்றவர். சித்த மருத்துவத்தில் தேர்ச்சி பெற்று, அரசு மருத்துவராகப் பதிவு பெற்று மருத்துவப் பணிகளையும் செய்தவர். இவர் எழுதிய *“சித்த மருத்துவத்தில் வேர், மரம், செடி, கொடி, இலைகளும் அதன் மருத்துவப் பயன்களும்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.
# பா. சுந்தர்

**பா. சுந்தர்** (பிறப்பு: ஏப்ரல் 24 1959) என்பவர் ஒரு தமிழக எழுத்தாளர். திருவண்ணாமலையில் பிறந்த இவர் திருச்சிராப்பள்ளியிலுள்ள உருமு தனலட்சுமி கல்லூரியில் தமிழ் இணைப் பேராசிரியராகப் பணியாற்றி வருகிறார். அருள்நெறித் தந்தை அடிகளார், குன்றக்குடி அடிகளார் பணிகள் போன்ற நூல்களை எழுதியுள்ளார். பல்வேறு ஆய்வுக் கட்டுரைகளை எழுதியுள்ள இவர் தமிழாகரர் விருது, சைவ சித்தாந்தக் கலாநிதி விருது, சிவநெறிப் புலவர்மணி விருது போன்றவைகளைப் பெற்றுள்ளார். இவர் எழுதிய *“திருநாவுக்கரசர் தேவாரத்தில் சிவ மூர்த்தங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
# மா. கருணாநிதி

**மா. கருணாநிதி** (இறப்பு: 21 திசம்பர் 2025) இலங்கைத் தமிழ்க் கல்வியியலாளர். இலங்கை கொழும்புப் பல்கலைக்கழகத்தில் பேராசிரியராகப் பணியாற்றியவர். கல்வியியல் தொடர்பான ஆய்வுகளையும் ஆய்வுக்கட்டுரைகளையும் எழுதியுள்ளார். கல்வியியல் துறை தொடர்பாகவும் கலைத்துறை தொடர்பாகவும் மொழிபெயர்ப்புகளையும் மேற்கொண்டுள்ளார்.
# மா. கருணாநிதி

## வாழ்க்கைக் குறிப்பு

மார்க்கண்டு கருணாநிதி யாழ்ப்பாணம் வடமராட்சி அல்வாய் தெற்கில் மார்க்கண்டு, செல்லம்மா ஆகியோருக்குப் பிறந்தவர். தொடக்கக் கல்வியை அல்வாய் சிறீலங்கா வித்தியாசாலையிலும், இடைநிலைக் கல்வியை தேவரையாளி இந்துக் கல்லூரியிலும் உயர்தரத்தை நெல்லியடி மத்திய மகாவித்தியாலயத்திலும் பயின்றார். இவர் 1974 இல் பேராதனைப் பல்கலைக்கழகத்தில் புவியியலில் சிறப்பு இளங்கலைப் பட்டம் பெற்றார். 1984 இல் யாழ்ப்பாணப் பல்கலைக்கழகத்தில் பட்டப்பின்படிப்பு டிப்புளோமா பட்டத்தையும், 1989 இல் யாழ்ப்பாணப் பல்கலைக்கழகத்தில் கல்வியியலில் முதுகலைப் பட்டமும் பெற்றார். 2001 இல் கொழும்புப் பல்கலைக்கழகத்தில் 'நுவரெலியா மாவட்டத்தின் கல்வி நிலை' பற்றிய ஆய்வை மேற்கொண்டு கலாநிதிப் பட்டம் பெற்றார்.
# மா. கருணாநிதி

## கல்விப் பணி

மா. கருணாநிதி பேராதனைப் பல்கலைக்கழகத்தில் 1975-1976 இல் புவியியற்றுறையில் உதவி விரிவுரையாளராகப் பணியாற்றினார். 1977-1983 வரை நுவரெலியா பரிசுத்த திரித்துவக் கல்லூரியில் உதவி ஆசிரியராகவும் 1991 வரை அக்கல்லூரியிலேயே அதிபராகவும் பணியாற்றினார். பின்னர் 1991 முதல் கொழும்புப் பல்கலைக்கழகக் கல்விப் பீடத்தில் உதவி விரிவுரையாளராகி பேராசிரியராகப் பணியாற்றினார். 2008 முதல் 2014 வரை தேசிய கல்வி ஆராய்ச்சி மற்றும் மதிப்பீட்டு நிலையத்தின் பணிப்பாளராகவும் பணியாற்றினார்.
# மா. கருணாநிதி

## வெளிவந்த நூல்கள்

- கல்விச் சமூகவியல் (2008) குமரன் புத்தக இல்லம், கொழும்பு, சென்னை.
- கற்றல் – கற்பித்தலை மேம்படுத்துவதற்கான வழிமுறைகள், முதற்பதிப்பு 2008, திருத்திய இரண்டாம் பதிப்பு 2013, சேமமடு பதிப்பகம், இலங்கை.
- இலங்கையில் கல்வி அபிவிருத்தி (1992), இணை ஆசிரியர் (சோ. சந்திரசேகரன் & மா. கருணாநிதி), சூடாமணி பதிப்பு, மதுரை, இந்தியா.
- இலங்கையில் கல்வி வளர்ச்சி, இணை ஆசிரியர் (சோ. சந்திரசேகரன் & மா. கருணாநிதி), முதற்பதிப்பு 1992 கார்த்திக் பிறிண்டேர்ஸ், இரண்டாம் பதிப்பு 1995 கவிதா பதிப்பகம், கொழும்பு.
- இலங்கையில் கல்வி (1993), இணை ஆசிரியர் (சோ. சந்திரசேகரன் & மா. கருணாநிதி), கவிதா பதிப்பகம், மதுரை, இந்தியா.
- மீண்டும் பயிற்றுமொழியாக ஆங்கிலம் – ஒரு விளக்கவியல் நோக்கு (2006), இணை ஆசிரியர் (சோ. சந்திரசேகரன் & மா. கருணாநிதி), அகவிழி பதிப்பு, கொழும்பு.
- முகாமைத்துவக் கொள்கைகள் ஓர் அறிமுகம் (2008), இணை ஆசிரியர் (சோ. சந்திரசேகரன் & மா. கருணாநிதி), சேமமடு பதிப்பகம், இலங்கை.
- அறிவுசார் பொருளாதாரமும் கல்வியும் (2008), இணை ஆசிரியர் (சோ. சந்திரசேகரன் & மா. கருணாநிதி), சேமமடு பதிப்பகம், இலங்கை.
- Facets of Sri Lankan Education (2009), Co – author (S.Sandirasegaram & M.Karunanithy), KumaranPublishing house, Colombo.
# மா. கருணாநிதி

## வெளிவந்த நூல்கள்

### மொழிபெயர்ப்புகள்

- பல்லின சமூகத்தில் சனநாயகம் – டொனால்ட் எல்.ஹரோவிட்ஸ், தமிழாக்கம் : மா. கருணாநிதி, பொதுசனக் கல்வி நிகழ்ச்சித் திட்டம், மார்கா நிறுவனம், 1995.
- நாம் நண்பர்கள் – அனுலா டீ. சில்வா, சிங்களத்திலிருந்து தமிழாக்கம் மா. கருணாநிதி, கொடகே வெளியீடு, 2004.
- புதிய கற்றல் செல்நெறிகள் – 1, ரோலண்ட் அபேபால, தமிழாக்கம் மா. கருணாநிதி, சாரவெளியீடு, கொட்டாவ. 2016.
- புதிய கற்றல் செல்நெறிகள் – 2, ரோலண்ட் அபேபால, தமிழாக்கம் மா. கருணாநிதி, சாரவெளியீடு, கொட்டாவ. 2016.
- புதிய கற்றல் செல்நெறிகள் – 3, ரோலண்ட் அபேபால, தமிழாக்கம் மா. கருணாநிதி, சாரவெளியீடு, கொட்டாவ. 2017.
- புதிய கற்றல் செல்நெறிகள் – 4, ரோலண்ட் அபேபால, தமிழாக்கம் மா. கருணாநிதி, சாரவெளியீடு, கொட்டாவ. 2017.
- புதிய கற்றல் செல்நெறிகள் – 5, ரோலண்ட் அபேபால, தமிழாக்கம் மா. கருணாநிதி, சாரவெளியீடு, கொட்டாவ. 2017.
# மா. கருணாநிதி

## விருதுகள்

- மா. கருணாநிதி எழுதிய "கல்விச் சமூகவியல்" என்னும் நூல் 2008 இல் வெளிவந்த கல்வியியல், உளவியல் என்னும் வகைப்பாட்டில் சிறந்த நூலாகத் தேர்ந்தெடுக்கப்பட்டு தமிழ்நாடு தமிழ்வளர்ச்சித்துறையின் சிறந்த நூலுக்கான பாராட்டுச் சான்றிதழ் பெற்றது.
# இரா. தங்கவேலு

**இரா. தங்கவேலு** என்பவர் ஒரு தமிழக எழுத்தாளர். திருச்சிராப்பள்ளி, தாயனூரில் தேசிய விதை ஆராய்ச்சி மையத்தில் தாவர நோயியல் முதுநிலை விஞ்ஞானியாகப் பணிபுரிகிறார். இவர் தேசிய அளவில் ஜவஹர்லால் நேரு விருதினை பயிர் நோய்க் கட்டுப்பாடு பிரிவில் முனைவர் பட்டப் படிப்பு ஆராய்ச்சிக்காகப் பெற்றுள்ளார். பல்வேறு ஆராய்ச்சிக் கட்டுரைகளையும் எழுதியுள்ளார். பல ஆராய்ச்சிக் கருத்தரங்குகளில் பங்கேற்றுள்ளார். இவர் மு. மு. முஸ்தபாவுடன் சேர்ந்து எழுதிய *“வாழைச் சாகுபடியில் புதிய தொழிநுட்பங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வேளாண்மையியல் எனும் வகைப்பாட்டில் பரிசு பெற்றிருக்கிறது.
# மு. மு. முஸ்தபா

**மு. மு. முஸ்தபா** என்பவர் ஒரு தமிழக எழுத்தாளர். திருச்சிராப்பள்ளி, தாயனூரில் தேசிய விதை ஆராய்ச்சி மையத்தில் இயக்குநராகப் பணிபுரிகிறார். இவர் வாழை அரசன் விருது, கதலி புரஸ்கார் விருது போன்ற விருதுகளைப் பெற்றுள்ளார். பல்வேறு ஆராய்ச்சிக் கட்டுரைகளையும் எழுதியுள்ளார். பல ஆராய்ச்சிக் கருத்தரங்குகளில் பங்கேற்றுள்ளார். இவர் இரா. தங்கவேலுவுடன் சேர்ந்து எழுதிய *“வாழைச் சாகுபடியில் புதிய தொழிநுட்பங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வேளாண்மையியல் எனும் வகைப்பாட்டில் பரிசு பெற்றிருக்கிறது.
# இரா. கு. ஆல்துரை

**இரா. கு. ஆல்துரை** (பிறப்பு: டிசம்பர் 2 1952) என்பவர் ஒரு தமிழக எழுத்தாளர். நீலகிரி மாவட்டம் முத்தோரை அருகிலுள்ள கீழ்கவ்வட்டி எனும் ஊரில் பிறந்தவர். செந்தமிழ் சொற்பிறப்பியல் அகரமுதலித் திட்டத்தில் சிறப்புநிலைத் தொகுப்பாளராகப் பணியாற்றி வருகிறார். பன்முகப் பார்வையர் பாவாணர், அகரமுதலி வல்லுநர் பாவாணர், அவர்தாம் பாவாணர் ஆகிய நூல்களை எழுதியுள்ளார். மொழியியல் சார்ந்த பல ஆராய்ச்சிக் கட்டுரைகளை எழுதியுள்ளார். இவர் எழுதிய *“படகு - ஒரு திராவிட மொழி”* எனும் நூல் 2006 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டிலும் *“படகர் அறுவடைத் திருநாள்”* எனும் நூல் 2008 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும் தமிழ்நாடு அரசின் தமிழ் வளர்ச்சித் துறையின் பரிசுகளைப் பெற்றிருக்கின்றன.
# அ. விநாயகமூர்த்தி

**அப்பாத்துரை விநாயகமூர்த்தி** (*Appathurai Vinayagamoorthy*, 19 திசம்பர் 1933 - 28 மே 2017) இலங்கைத் தமிழ் அரசியல்வாதியும், வழக்கறிஞரும், தமிழ்த் தேசியக் கூட்டமைப்பின் முன்னாள் நாடாளுமன்ற உறுப்பினரும் ஆவார். இவர் அகில இலங்கைத் தமிழ்க் காங்கிரஸ் கட்சியின் முன்னாள் தலைவராக இருந்தவர்.
# அ. விநாயகமூர்த்தி

## அரசியல் வாழ்க்கை

விநாயகமூர்த்தி அகில இலங்கைத் தமிழ்க் காங்கிரஸ் கட்சியின் மூத்த உறுப்பினராக இருந்தவர். இக்கட்சியின் தலைவர் குமார் பொன்னம்பலம் 2000 ஆம் ஆண்டில் படுகொலை செய்யப்பட்டதை அடுத்து அக்கட்சியின் தலைவரானார். 2000 ஆம் ஆண்டு நாடாளுமன்றத் தேர்தலில் இவர் அக்கட்சியின் சார்பில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவுசெய்யப்பட்டார். 2001 ஆம் ஆண்டில் குமார் பொன்னம்பலத்தின் மகன் கஜேந்திரகுமார் பொன்னம்பலம் அரசியலில் இறங்கியதும், அக்கட்சியின் தலைமைப்பொறுப்பில் இருந்து விலகினார்.  
2001 இல் தமிழ்க் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம், தமிழர் விடுதலைக் கூட்டணி ஆகியன இணைந்து தமிழ்த் தேசியக் கூட்டமைப்பைத் தோற்றுவித்தனர். 2001 தேர்தலில் ததேகூ சார்பில் யாழ்ப்பாணத் தேர்தல் மாவட்டத்தில் போட்டியிட்டு நாடாளுமன்றத்திற்கு மீண்டும் தெரிவானார். 2004 தேர்தலில் வன்னி மாவட்டத்தில் போட்டியிட்டார். ததேகூ வேட்பாளர்களில் இவர் ஆறாவதாக வந்ததை அடுத்து நாடாளுமன்றத்திற்குத் தெரிவாகவில்லை.  
2010 ஆம் ஆண்டில் கஜேந்திரகுமார் பொன்னம்பலம் தமிழ்த் தேசியக் கூட்டமைப்பில் இருந்து விலகினார். அத்தோடு தமிழ்க் காங்கிரசும் விலகியது. ஆனாலும், விநாயகமூர்த்தி தமிழ்த் தேசியக் கூட்டமைப்பிலேயே தொடர்ந்து இருக்கலானார். 2010 தேர்தலில் ததேகூ சார்பில் யாழ்ப்பாண மாவட்டத்தில் போட்டியிட்டு மீண்டும் நடாளுமன்றத்திற்குத் தெரிவு செய்யப்பட்டார்.
# பூ. மாரி அய்யா

**பூ. மாரி அய்யா** என்பவர் ஒரு தமிழக எழுத்தாளர். தஞ்சாவூர் மாவட்டம், வல்லம், பெரியார் மணியம்மை பல்கலைக் கழகத்தில் விளையாட்டுக் கல்வியியல் துறையில் பேராசிரியராகவும், துறைத் தலைவராகவும் பணியாற்றி வருகிறார். விளையாட்டு, யோகா குறித்து 35க்கும் மேற்பட்ட நூல்களை எழுதியுள்ளார். வானொலி, தொலைக்காட்சிகளில் விளையாட்டு, யோகா சார்ந்த பல்வேறு நிகழ்ச்சிகளில் பங்கேற்றுச் சிறப்பித்துள்ளார். இவர் எழுதிய *“அறிந்து கொள்ளுங்கள் - கால்பந்து”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் விளையாட்டு எனும் வகைப்பாட்டில் பரிசு பெற்றிருக்கிறது.
# இரா. குமரவேலன்

**இரா. குமரவேலன்** (பிறப்பு: அக்டோபர் 19 1938) என்பவர் ஒரு தமிழக எழுத்தாளர். சென்னையில் பிறந்த இவர் சென்னை, பச்சையப்பன் கல்லூரியில் பேராசிரியராகப் பணியாற்றி ஓய்வு பெற்றவர். பன்மொழி அறிவு பெற்றவர்.
# இரா. குமரவேலன்

## எழுதிய நூல்கள்

பூங்குன்றன் கவிதைகள், தமிழ் நாடக ஆய்வு, கவிதை நாடகம் - ஒரு கண்ணோட்டம், பொன்னி, தமிழ் நாடக வளர்ச்சி, விடுதலை இயக்கமும் திராவிட இயக்கமும், மணலும் நுரையும் (கலீல் கிப்ரான் - தமிழாக்கம்) என பல நூல்களை எழுதியுள்ளார்.
# இரா. குமரவேலன்

## பெற்ற விருதுகள்

கலைமாமணி விருது, நாடகச் செம்மல் விருது போன்ற விருதுகளைப் பெற்றவர். இவர் எழுதிய *“திருக்குறள் - வ. உ. சிதம்பரனார் உரை”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.
# இரா. குமரவேலன்

## நாட்டுடமையாக்கம்

2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கியது. இவரது மரபுரிமையாளர்களுக்கு பரிவுத் தொகையாக ரூ 10 இலட்சம் வழங்கியது.
# மொழிக் கூடு

**மொழிக் கூடு** என்பது மொழிப் புத்துயிர்ப்பு மற்றும் கற்றலில் பயன்படும் ஒரு வழிமுறை ஆகும். இது மொழி அமிழ்தல் (language immersion) அணுகுமுறை ஒத்தது, ஆனால் அதை விட கூடுதல் வலுவாக வடிவமைக்கப்பட்டது. இந்த வழிமுறை முதன் முதலில் வெற்றிகரமாக மாவோரி மொழிப் புத்துயிர்ப்பு செயற்திட்டங்களில் பயன்படுத்தப்பட்டது. இதன் பின்னர் இம் முறை அகவாய் மொழிப் புத்துயிர்ப்பின் போதும், தற்போது பிற மொழி புத்துயிர்ப்புத் திட்டங்களிலும் பயன்படுத்தப்படுகிறது.  
ஒரு மொழிக் கூட்டில் மொழி பேசும் மூத்தோர்கள் குழந்தைகளின் தொடக்க நிலைக் கல்வியில் மொழியை பரிமாறுதலி இலக்காகக் கொண்டு மிக நெருக்கமாக ஈடுபடுவர்.
# மொழி அமிழ்தல்

**மொழி அமிழ்தல்** என்பது ஒரு மொழியைக் கற்றுக்கொள்வதற்கான ஒரு வழிமுறை ஆகும். ஒரு மொழியை அது பயன்படும் சூழலில் கூடிய இலகுவாகக் கற்கலாம் என்ற அடிப்படையில் ஒரு மாணவரை அத்தகையை சூழலில் அமிழ்த்தல் மூலம் மொழியைக் கற்றுத் தருவதே இந்த முறையின் அணுகு முறை ஆகும்.  
மொழி அமிழ்தலின் வடிவமைப்பு பல வகைப்பட்டது. இவற்றில் ஒரு வகை, இலக்கு மொழி ஊடாக அனைத்து பாடக் கல்வியினை மேற்கொள்ளல் ஆகும். இந்த முறையைக் கனடிய ஆங்கிலேயர்கள் பிரெஞ்சு மொழியைக் கற்க 1960களில் முதலில் பயன்படுத்தினர். இன்னுமொரு வகை, ஒரு மாணவர் மொழி புழங்கும் சூழலுக்குச் சென்று வாழ்ந்து மொழியைக் கற்றல் ஆகும். இந்த அணுகுமுறை மாணவர் பரிமாற்றத் திட்டங்களில் பெரிதும் பயன்படுத்தப்படுகிறது. இம் முறை ஆங்கில மொழி கற்பதற்காக கிழக்காசிய நாட்டவர்களால் பெரிதும் பயன்படுத்தப்படுகிறது. மொழிக் கூடு மொழி அமிழ்தலின் ஒரு நீட்சியாகும்.
# தேபன் கார்டன்ஸ்

தேபன் கார்டன்ஸ் (Teban Gardens), சிங்கப்பூரில் உள்ளது. நகரத்தின் மையப் பகுதியில், தேபன் கார்டன்ஸ் உணவகம் அமைந்துள்ளது. சுற்றுப் பகுதியில் குடியிருப்பவர்களுக்கு உணவுத் தேவையைப் பூர்த்தி செய்கிறது.
ஐயர் ராஜா சமூகக் கூடமும் மூன்று தோட்டங்களும் அமைந்துள்ளன. நீர் விளையாட்டுகள் இங்கு நடைபெறுகின்றன.
# ஆண்டர்சன் பாலம்

**ஆண்டர்சன் பாலம்,** போக்குவரத்து நெரிசலின் காரணமாக, சிங்கப்பூர் ஆற்றின் வடக்கு, தெற்குக் கரைகளை இணைக்கக் கட்டப்பட்ட பாலம் 1994 ஆம் ஆண்டில் தொடங்கப்பட்டு, 1997 ஆம் ஆண்டு கட்டி முடிக்கப்பட்டது. நிதி நகரத்தை நகர மண்டபத்துடன் இணைக்கிறது. புல்லர்டன் சிங்கப்பூர், மெர்லியன் பார்க் ஆகியவை அருகில் அமைந்துள்ளன. நவம்பர் 3, 2008 அன்று, நகர மீள்வளர்ச்சிக் குழுவால் பாதுகாப்பு அளிக்க வேண்டிய இடமாகத் தேர்ந்தெடுக்கப்பட்டது. சிங்கப்பூர் வாகனப் போட்டிகளில் இப்பகுதியும் சேர்க்கப்பட்டுள்ளது.
# யாழ் இலக்கிய வட்டம் - இலங்கை இலக்கியப் பேரவை விருதுகள், 2008

**யாழ்.இலக்கிய வட்டத்தின் இலங்கை இலக்கியப் பேரவை**' 2008,2009 ஆண்டுகளில் நாடு பூராகவும் வெளியாகிய தமிழ் நூல்களை பரிசீலனை செய்து சிறந்த நூல்களுக்கு விருதும், பாராட்டுப் பத்திரமும் வழங்கும் நிகழ்வு ஜூன் மாதம் 12 ஆம் திகதி ஞாயிற்றுக்கிழமை மாலை 3 மணிக்கு நல்லூர் திருஞானசம்பந்தர் மண்டபத்தில் நடைபெற்றது,.  
இவ்விழாவுக்கு இலங்கை இலக்கிய பேரவைத் தலைவரும் மூத்த இலக்கியவாதியுமான செங்கை ஆழியான் கலாநிதி க.குணராசா தலைமை தாங்கினார். விழாவில் ஆசியுரையை நல்லை ஆதின குரு முதல்வர் ஸ்ரீலஸ்ரீ சோமசுந்தரபரமாச்சாரிய தேசிக சுவாமிகள்,அருட்தந்தை டிக்சன் அடிகளார் ஆகியோர் வழங்கினார்கள். பரிசளிப்பு பேருரையை வாழ்நாள் பேராசிரியர் அ.சண்முகதாஸும் , கவிஞர் ஐயாத்துரை ஞாபகார்த்த விருது வழங்கும் பேருரையை யாழ்ப்பாணப் பல்கலைக்கழக தமிழ்த் துறைத்தலைவர் பேராசியர் எஸ்.சிவலிங்கராஜாவும் வழங்கினார்கள்..
# யாழ் இலக்கிய வட்டம் - இலங்கை இலக்கியப் பேரவை விருதுகள், 2008

## 2008 ஆம் வருடத்துக்கான விருதும் பாராட்டும் பெறும் நூல்கள்

- புதினம் - லோமியா - எஸ்.ஏ.உதயன்  
- சிறுகதை - நினைவுகள் மடிவதில்லை - சிற்பி சரவணபவன்  
- கவிதை - இதுநதியின் நாள் - ஸண்ஸியா  
- சிறுவர் இலக்கியம் - வைரப்பனைமரம் - சந்திரா தனபாலசிங்கம்  
- சிறுவர் இலக்கியம் - சிறுவர் நீதிப் போதனைக் கதைகள் - வைரமுத்து சுந்தரேசன் (இருவருக்கான பரிசுகள்)  
- நாடகம் - ஒரு கலைஞரின் கதை - கலைஞர் கலையார்வன்  
- சமயம் - சிவபோதச் சிற்றுரை - மட்டுவில் அ.நடராசா  
- சமயம் - இறைவிழுமியம் - அருட்தந்தை அ.ஸ்ரீபன் (இருவருக்கு பரிசுகள்)  
- பல்துறை - மனமெனும் தோணி - கோகிலா மகேந்திரன்  
- மொழிபெயர்ப்பு - சூளவம்சம் கூறும் இலங்கை வரலாறு- செங்கை ஆழியான்
# சந்திரபானு

, சூரத்தாணி மாகாணம், தாய்லாந்து]]  
**சந்திரபானு** (ஆங்கிலம்: *Chandrabhanu* அல்லது *Chandrabhanu Sridhamaraja*; தாய்: *จันทรภาณุ ศรีธรรมราช*) என்பவர் தாய்லாந்து நாட்டில் இருந்த தாமிரலிங்க இராச்சியத்தை 1230-ஆம் ஆண்டில் இருந்து 1263-ஆம் ஆண்டு வரை ஆட்சி செய்த அரசராவார்.  
தென் தாய்லாந்தில் இவர் கட்டிய கோயில் மூலமும் பாண்டியர் கீழ் சில ஆண்டுகள் இலங்கையை ஆண்டதன் மூலமும் அதிகம் அறியப்படுகிறார். மகாவம்சத்தின் படி இவர் தற்போதைய தாய்லாந்து நாட்டின் தாமிரலிங்க அரசை ஆண்ட தமிழ் கடற்கொள்ளையர்களின் தலைவன் ஆவார்.
# சந்திரபானு

## வரலாறு

இவர் 1247-ஆம் ஆண்டில் இரண்டாம் பராக்கிரம்மபாகு என்னும் சிங்கள் அரசனை எதிர்த்துத் தோல்வி அடைந்தார். பின்னர் பாண்டியர் உதவியுடன் சில ஆண்டுகள் வட இலங்கையை ஆண்டு, சில ஆண்டுகள் கழித்துப் பாண்டியப் பேரரசை எதிர்த்தான்.  
முதலாம் சடையவர்மன் சுந்தரபாண்டியன் என்னும் பாண்டிய வேந்தன் தலைமையில் நடந்த போரில் (1262- 1264); இவர் இரண்டாம் சடையவர்மன் வீரபாண்டியன் என்பவரால் கொல்லப்பட்டார். அதன் பிறகு இலங்கையிலுள்ள பாண்டியர் படையை எதிர்க்கும் கொள்கையும் தாமிரலிங்க அரசை நிர்வகிக்கும் பொறுப்பும் இவரின் மகனான சாவகன் மைந்தன் கீழ் வந்தன.
# சந்திரபானு

## வரலாறு

### சாவகன் மைந்தன்

சந்திரபானுவின் மகனான சாவகன் மைந்தன் (கி.பி. 1255 - 1263) தாய்லாந்து நாட்டு தாமிரலிங்க இளவரசன் ஆவார். இவரின் தந்தையான சந்திரபானு தாய்லாந்து நாட்டு தாமிரலிங்க அரசராக இருந்து பின் 1250-களில் பாண்டியர் ஆட்சியின் கீழிருந்த இலங்கையின் மீது படை எடுத்தார்.  
அப்படை எடுப்புக் காலத்தில் தாமிரலிங்கத்தை ஆண்ட இவரின் தந்தைக்கு உதவுவதற்கு இலங்கை வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்பட்டான்.
# சந்திரபானு

## வரலாறு

### முதலாம் சடையவர்மன் சுந்தரபாண்டியன்

பின் பாண்டியர் பேரரசனான முதலாம் சடையவர்மன் சுந்தரபாண்டியன் என்பவரிடம் இவரும் இவரின் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.  
இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். முதலாம் சடையவர்மன் சுந்தரபாண்டியன் தம்பியான இரண்டாம் சடையவர்மன் வீரபாண்டியன் இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான்.
# சந்திரபானு

## வரலாறு

### முதலாம் மாறவர்மன் குலசேகர பாண்டியன்

அதை திரிகோணமலையில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.  
1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான முதலாம் மாறவர்மன் குலசேகர பாண்டியன் என்பவனால் தோற்கடிக்கப்பட்டான்.
# சந்திரபானு

## வரலாறு

### குலசேகர சிங்கையாரியன்

சாவகர் பாண்டிய அரசின் உதவி பெற்று வட இலங்கையை ஆண்டு பின் அவர்களின் மேலேயே போர் தொடுத்ததால், சாவகர் மீது நம்பிக்கை இழந்த பாண்டிய அரசு தன் அமைச்சனான குலசேகர சிங்கையாரியன் கீழ் ஆரியச் சக்கரவர்த்திகள் என்ற புதிய யாழ்ப்பாண அரச வம்சத்தை தொடங்கி வட இலங்கையை ஆள வைத்தது. அதன் பின் சாவகனின் தாய்லாந்து நாட்டு தாமிரலிங்க அரசு மற்ற பக்கத்து அரசுகளால் துண்டாடப்பட்டது.
# விக்கிப்பீடியா:முதற்பக்கக் கட்டுரைகள்/டிசம்பர் 23, 2012

**இழையம்** அல்லது **திசு** என்பது, ஒரு உயிர்ச் செயலை புரியும் ஒத்த பண்புகளுடைய உயிரணுக்களின் கூட்டமைப்பு ஆகும். திசுக்களைப் பற்றி ஆராயும் துறை **இழையவியல்** அல்லது **திசுவியல்** ஆகும். நோய்களைக் கண்டறிவது தொடர்பாக இழையவியலை ஆராயும் போது அது **இழையநோயியல்** என அழைக்கப்படும். ஒரு குறிப்பிட்ட இழையம் ஒரே மாதிரியான உயிரணுக்களைக் கொண்டிருப்பது அவசியமில்லை எனினும், ஒரே பிறப்பிடத்திலிருந்து பெறப்பட்ட உயிரணுக் கூட்டங்களைக் கொண்டிருக்கும். ஒரே தொழிலைச் செய்யக் கூடிய பல இழையக் கூட்டங்களைச் சேர்த்தே உறுப்பு அல்லது அங்கம் உருவாகின்றது. இழையங்களை பாரபின் எனப்படும் மெழுகுக்கட்டிகளில் பதித்து, பின்னர் மெல்லிய படலமாக வெட்டியெடுத்து, இலகுவாக பார்ப்பதற்கு ஏற்றவகையில் அவற்றை இழையச்சாயங்கள் கொண்டு சாயமேற்றி, பின்னர் நுண்நோக்கிகள் மூலம் பார்த்து ஆராயும் முறை காலங்காலமாகப் பயன்பட்டு வருகின்றன. **மேலும்....**
---  
**மா. இராசமாணிக்கம்** அல்லது **இராசமாணிக்கனார்** தமிழாசிரியரும் பல வரலாற்று நூல்களை எழுதியவரும் ஆவார். இவரது தந்தையான மாணிக்கம், நிலம் அளந்து தரம் விதிக்கும் அலுவலகத்தில் ஒரு பிரிவின் மேலாளராக இருந்து, வட்டாட்சியராக உயர்ந்தவர். இவரது அன்னை தாயாரம்மாள். ஏழு பேர் பிறந்த குடும்பத்தில் இராசமாணிக்கனாரும் அவரின் அண்ணனான இராமகிருட்டிணன் என்பவருமே மிஞ்சினர். அரசுப் பணியாளரான தந்தையார் அலுவல் காரணமாகப் பல ஊர்களுக்கும் மாற்றப்பட்டதால் இராசமாணிக்கனாரின் கல்வியும் பல ஊர்களில் வளர்ந்தது. பல ஆண்டுகள் வரையில் தற்போதைய ஆந்திர மாநில கர்நூல், சித்தூர் முதலிய ஊர்களில் இருக்க நேரிட்டதால் நான்காம் வகுப்பு வரை தெலுங்கு மொழியே பயின்ற இவர், 1916 இல் தந்தையார் மதுரை மாவட்டத்தைச் சேர்ந்த நிலக்கோட்டைக்கு மாற்றப்பட்ட பிறகே தமிழ் பயிலத் தொடங்கினார். 1921ல் திண்டுக்கல் தூயமேரி உயர்நிலைப் பள்ளியின் ஐந்தாம் வகுப்பு மாணவராக அவர் சேர்ந்த நிலையில் தமிழ்க்கல்வி தொடர்ந்தது. **மேலும்......**
# யாழ் இலக்கிய வட்டம் - இலங்கை இலக்கியப் பேரவை விருதுகள், 2007

**யாழ் இலக்கிய வட்டத்தின்** 43ஆவது ஆண்டு நிறைவு விழாவும் **இலங்கை இலக்கிய பேரவை**யின் 2007 ஆம் ஆண்டிற்கான சிறந்த நூல்களுக்கான பரிசளிப்பு விழாவும் 2009 மே மாதம்\ பதினேழாம் திகதி ஞாயிற்றுக்கிழமை காலை நல்லை திருஞானசம்பந்தர் ஆதீன மண்டபத்தில் நடைபெற்றது.
# யாழ் இலக்கிய வட்டம் - இலங்கை இலக்கியப் பேரவை விருதுகள், 2007

## 2007 ஆம் ஆண்டிற்கான விருது பெற்ற நூல்கள்

- ஆய்வு - தென்கிழக்கு முஸ்லிம் தேசத்தாரின் நாட்டாரியல் - மருதூர் ஏ.மஜீத்
- புதினம் - மீண்டும் வருவேன் - செங்கை ஆழியான்
- சிறுகதை - வரால் மீன்கள் - எம்.எஸ்.அமருல்லா  
• கவிதை - இரண்டு கார்த்திகைப் பறவைகள் - எஸ்.புஷ்பானந்தன்  
• காவியம் - தகுதி நிலையில் எதுவும் கிடைக்கவில்லை  
• நாடகம் – அரங்கப்படையல்கள் - கலாபூஷணம் க.செல்லத்துரை  
• சிறுவர் இலக்கியம் - மரம் வெட்டியும் இரு தேவதைகளும் - ஓ.கே.குணநாதன்  
• சமயம் - வெளிச்சத்தின் வேர்கள் - தமிழ்நேசன்  
•பல்துறை - பண்டிதமணி சி.கணபதிப்பிள்ளை - கலாநிதி செ. யோகராசா  
• மொழிபெயர்ப்பு - பிளேக் கவிதைகள் - வைரமுத்து சுந்தரேசன்
# சிதம்பர புராணம்

**சிதம்பர புராணம்** என்னும் நூல் 1508 ஆம் ஆண்டு எழுதப்பட்டது. இதனைப் புராணத் திருமலைநாதர் எழுதினார். இந்த நூலை சிதம்பரப்பாட்டியல், மதுரையுலா ஆகிய நூல்களை எழுதிய பரஞ்சோதி முனிவர் என்பவர் 1508 இல் இயற்றினார் என மயிலை சீனி. வெங்கடசாமி குறிப்பிடுகிறார். இந்த நூலைப் பரஞ்சோதி முனிவர் இயற்றினார் எனக் காட்டும் வேறு பதிப்புகளும் உள்ளன.  
இந்த நூலில் 814 பாடல்கள் உள்ளன. காப்புச்செய்யுள், பாயிரம், 9 சருக்கங்கள் என்று இதன் பாகுபாடுகள் அமைந்துள்ளன. இதில் குலோத்துங்க சோழனுக்கும் வணக்கம் சொல்லப்பட்டுள்ளது. இந்தச் சோழன் இரண்டாம் குலோத்துங்கன். இவன் ‘பேரம்பலம் பொன்வேய்ந்த திருநீற்றுச் சோழன் என்று முடிபுனைந்த குலோத்துங்க வளவன்’ எனப் பாடலில் குறிப்பிடப்பட்டுள்ளான். இந்த நூல் சைவ மகா புராணத்தின் பகுதி.
# சிதம்பர புராணம்

## சூழல்

14ஆம் நூற்றாண்டில் முகமதியர் படையெடுப்பால் சைவத்துக்கு நேர்ந்த இன்னல்களுக்குப் பின்னர் பாடப்பட்ட நூல் இது. மறைஞான சம்பந்தர் இயற்றிய சிவதருமோத்தரம், சிவபுண்ணியத் தெளிவு முதலான நூல்களும் இந்தச் சூழலில் தோன்றியவையே.
# சிதம்பர புராணம்

## சருக்கச் செய்திகள்

1. சிதம்பர மான்மியச் சருக்கம் – தில்லையில் நடம் புரியும் பெருமான் சிறப்பைப் கூறுகிறது. ஞானாகாயம், தில்லை, சிற்றம்பலம், பிரம்புரம், புண்டரீகபுரம் என்னும் பெயர்கள் சிதம்பரத்துக்கு உண்டு என்று தெரிவிக்கிறது.
1. துன்மதச் சருக்கம் – துன்மதன் மதுரையில் வாழ்ந்த அந்தணன் ஒருவனின் மகன். அவன் எல்லா வகையான தீய ஒழுக்கங்களையும் உடையவனாயிருந்தான். அரசன் அவனை நாட்டை விட்டே அகற்றினான். துன்மதன் தில்லை வந்து சிவபெருமானின் ஆட்டம் கண்டு மகிழ்ந்தான். பின் தில்லையிலேயே வாழ்ந்தான். அங்கும் அவன் திருந்தவில்லை. காலம் வந்தபோது இறந்துபோனான். எமன் அவன் உயிரைக் கட்டி இழுத்துச் சென்றான். நந்திதேவர் அதனைத் தடுத்து, சிவன் நடனம் கண்ட புண்ணியத்தால் அவன் கட்டை அவிழ்த்து, சிவனடியில் சேர்த்துக்கொண்டார்.
1. துச்சகன் சருக்கம் – துச்சகன் சேரநாட்டில் வாழ்ந்த கொடியவன். வஞ்சகன். சேரலர் கோன் தில்லைக்கு வந்தபோது, அரசனின் ஏவலர் இவன் பொதி சுமக்கத் தக்கவன் என்று கருதி அவன் தலையில் தன் சுமைகளை ஏற்றி அழைத்துவந்தார். தில்லைக்கு வந்தபின் துச்சகன் வெப்புநோயால் இறந்துபோனான். தில்லை மண்ணை மிதித்த புண்ணியத்தால் இவன் சிவனடி சேர்ந்தான்.
1. நியமச் சருக்கம் – சிதம்பரத்துக்கு வந்தவர் மேற்கொள்ள வேண்டிய நியமங்கள் இதில் கூறப்பட்டுள்ளன.
1. சோமநாதச் சருக்கம் – சிவசன்மன் என்பவன் சோமநாதம் என்னும் ஊருக்குச் சென்றான். அங்கு, பலர் நெய்விளக்குப் போட வந்தனர். சிவசன்மன் தன்னையறியாமல் அருகிலிருந்த ஒருவரின் நெய்விளக்கைத் தட்டி விட்டுவிட்டான். அதனைக் கண்டுகொள்ளாமலும் சென்றுவிட்டான். இதன் பயனாக இவன் பேயாய்ப் பிறந்து விந்தாடவி என்னும் விந்தியமலைக் காடுகளில் அலைந்தான். அங்குச் சென்ற வாமதேவர் என்னும் முனிவர் அவன் பழம்பிறப்பில் செய்த தவறு இது எனச் சுட்டிக் காட்டினார். அதன் பின் அவன் சிவனையே நினைத்திருந்து, இறந்தபின் சிவனடி சேர்ந்தான்.
1. தீர்த்தச் சருக்கம் – தில்லையில் உள்ள 10 தீர்த்தங்களின் சிறப்புகள் இதில் கூறப்பட்டுள்ளன.
1. திருச்சிற்றம்பலச் சருக்கம் – சிவன் ஆடிய ஆனந்த தாண்டவம் வருணிக்கப்பட்டுள்ளது. சிவன் திருமாலுக்குத் தன் தலங்களின் பெருமைகளைக் கூறும் பகுதியும் இதில் உள்ளது.
1. சமாதிச் சருக்கம் – திருமால் சைமினி முனிவனுக்குத் தில்லையின் பெருமைகளைக் கூறியபின் தவமிருக்கும் செய்தி இதில் கூறப்பட்டுள்ளது.
1. துற்றெரிசனச் சருக்கம் – துற்றெரிசனன் என்னும் வேடன் வழியில் வந்த மறையவன் ஒருவனைக் கொல்ல முயன்றான். அப்போது மறையவன் கூறிய அறிவுரையைக் கேட்டு அவனுக்குக் குடை ஒன்று கொடுத்து அனுப்பிவைத்தான். மறையவன் அந்தக் குடையைத் தில்லைபெருமானுக்குச் சாத்தினான். இதன் பயனாக இருவரும் சிவனடி நிழல் பெற்றனர்.
# சிதம்பர புராணம்

## பதிப்பு

இந்த நூல் மதுரைத் திருஞான சம்பந்தர் ஆதீனப் பதிப்பாக 1856-ல் வெளிவந்துள்ளது. இந்த ஆதீனத்திடம் அன்பு பூண்டிருந்த சிதம்பரம் இராமலிங்கம் பிள்ளை இதற்கு அச்சுப்பிழை திருத்தி உதவியிருக்கிறார்.
# யாப்பருங்கல விருத்தி

**யாப்பருங்கல விருத்தி** அல்லது **யாப்பருங்கல விருத்தியுரை**, அமிர்தசாகரர் எழுதிய யாப்பருங்கலம் நூலுக்கு எழுதப்பட்டுள்ள விரிவுரை. இந்த உரைநூல் எழுதியவர் இன்னார் எனத் தெரியவில்லை. பதிப்புநூல் இந்த உரையைப் **பழைய உரை** எனக் குறிப்பிடுகிறது. இந்த உரைநூலின் காலம் 11 ஆம் நூற்றாண்டு. இந்த உரை, யாப்பிலக்கணம் பற்றி ஆசிரியர் கூறும் செய்திகளை மட்டும் கூறாமல் அச்செய்திகளோடு தொடர்புள்ள பிறரது செய்திகளையும் ஒப்பிட்டுக் காட்டிக்கொண்டு செல்கிறது. இதன் பயனாக அக்காலத்தில் பயன்பாட்டிலிருந்த பல நூல்களையும், நூலாசிரியர்களையும் அறியமுடிகிறது.
# யாப்பருங்கல விருத்தி

## நூல் தரும் பெயர்கள்

### நூலாசிரியர்கள்

1. அகத்தியனார்
1. அணியியலுடையார்
1. அவிநயனார்
1. அறிவுடை நம்பியார்
1. அனவியனார்
1. இடைக்காடர்
1. ஔவையார்
1. கடிய நன்னியார்
1. கபிலர்
1. கல்லாடனார்
1. காக்கை பாடினியார்
1. குடமூக்கிற் பகவர்
1. குணகாங்கியார்
1. கையனார்
1. சங்கயாப்புடையார்
1. சிறுகாக்கை பாடினியார்
1. செய்யுளியலுடையார்
1. தொல்காப்பிய-அகத்தியமுடையார்
1. தொல்காப்பியனார்
1. நக்கீரர்
1. நல்லாறனார்
1. நற்றத்தனார்
1. பத்தினி
1. பரணர்
1. பரிமாணனார்
1. பலகாயனார்
1. பனம்பாரனார்
1. பாக்கனார்
1. பாட்டியல் மரபுடையார்
1. பாடலனார்
1. புட்கரனார்
1. பெருஞ்சித்திரனார்
1. பெருந்தலைச் சாத்தனார்
1. பேராசிரியர் (மயேச்சுரர்)
1. பொய்கைக் கதயானைச்சூழாசிரியர்
1. பொய்கையார்
1. மயேச்சுரர் (பேராசிரியர்)
1. மாபுராணமுடையார்
1. மாமூலர் (மூலர்)
1. மார்கண்டேயனார்
1. மூலர் (மாமூலர்)
1. வள்ளுவர் (திருவள்ளுவர்)
1. வாசதேவனார்
1. வாஞ்சியார்
1. வாய்ப்பியனார் (வாய்ப்பியமுடையார்)
1. விளக்கத்தனார்.
# யாப்பருங்கல விருத்தி

## நூல் தரும் பெயர்கள்

### அரசர், வள்ளல் முதலானோர்

1. அச்சுதக் கோ (அச்சுத நந்தி)
1. அஞ்சி (அதியமான் நெடுமானஞ்சி)
1. அதியர் தங்கோ (அதியமான்)
1. அழிசி
1. இராவணன் (இலங்கை அரசன்)
1. உளியன்
1. எயினர்கோன் கண்டன்
1. கண்டா கண்டன்
1. கதக்கண்ணன்
1. கதிரன்
1. கருங்கோன்
1. கலிமல்லன்
1. கவிகண்ணன்
1. கற்சிறை
1. காம்போசன்
1. காரி
1. காளிங்கன்
1. கிள்ளி
1. குட்டுவன்
1. கூத்தப்பெருஞ்சேந்தன்
1. சங்கபாலன்
1. சயந்தன்
1. சுங்கன் (கச்சியர் கோ)
1. சுவரன்மாப்பூதன்
1. செம்பூட்சேய்
1. சேட்சென்னி
1. சேந்தன்
1. தொண்டைமான் இளந்திரையன்
1. தொண்டையர் கோ
1. நந்தி (செயநந்திவர்மன்)
1. நயதீரன்
1. நன்னன்
1. பல்லவ மல்லன்
1. பாரி
1. பாலை இளஞ்சாத்தன் வேட்டன்
1. மகனை முறைசெய்தான் (மனுநீதிச் சோழன்)
1. மயிந்தன்
1. மரசேனன்
1. மள்ளன் மதிநிலை
1. வண்கோசன்
1. வரகுணன்
1. விசயன்
1. விட்டு (விஷ்ணு வர்மன்)
1. விண்ணன் (சோழர்படைத் தலைவன்)
1. வையையார் கோ
# யாப்பருங்கல விருத்தி

## நூல் தரும் பெயர்கள்

### ஊர்கள்

1. அத்தியூர் (சின்ன காஞ்சி)
1. ஆமூர்
1. ஆறை (ஆறகழூர்)
1. இலங்காபுரம்
1. உறந்தை (உறையூர்)
1. ஏமாங்கதம்
1. கச்சி (காஞ்சிபுரம்)
1. கழுமலம் (சேரநாட்டில் உள்ளதோர் ஊர்)
1. குடந்தை (கும்பகோணம்)
1. கூடல் (மதுரை)
1. கொல்லி
1. கொற்கை
1. கோட்டாறு
1. கோவை (சேவூர்)
1. கோளூர்
1. திருநெறிக்காரைக்காடு
1. திருநென்மலி (திருநெல்வேலி)
1. தென்னிரும்பை (வேப்பத்தூர்)
1. தொண்டி
1. பம்பை
1. பழசை (பழையாறு)
1. பழையனூர்
1. பழையாறு
1. பற நாடு (பறம்பு நாடு)
1. புத்தூர்
1. பெருவல்லம்
1. பொதியில் நாடு
1. மரந்தை
1. வஞ்சி (கருவூர்)
1. வாரணவாசி (காசி)
1. வேங்கடம்
# யாப்பருங்கல விருத்தி

## கருவிநூல்

- அமிதசாகரனார் இயற்றிய யாப்பருங்கலம் (பழைய விருத்தியுரையுடன்), பதிப்பாசிரியர் வித்துவான் மே. வீ. வேணுகோபாலப் பிள்ளை, Madras Government Oriental Manuscripts Series No. 66, 1960
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
# பால்வண்ணம் பிள்ளை (சிறுகதை)

**பால்வண்ணம் பிள்ளை,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் ’பால்வண்ணம் பிள்ளை’ என்ற தனி மனிதனிரின் வாழ்க்கையின் சிலநாள் நிகழ்வுகளை அடிப்படைப்படையாகக் கொண்டு எழுதப்பட்டுள்ளது.
# பால்வண்ணம் பிள்ளை (சிறுகதை)

## கதைச் சுருக்கம்

பால்வண்ணம் பிள்ளை மாவட்ட ஆட்சியர் அலுவலகத்தில் வேலை பார்ப்பவர். கையில் மூன்றும் வயிற்றில் ஒன்றுமாக அவரது சந்ததிகள் நான்கு. 35 ரூபாய் மாத வருமானத்துக்காக பயமும் பணிவுமான உழைப்பு. ஆனால் பிடித்த முயலுக்கு மூன்றுகால் என்று சொல்லக்கூடிய வீண்பிடிவாதத்துடன் அலுவலகத்தில் பசுவாகவும் வீட்டில் ஹிட்லராகவும் இருந்தார். ஒருநாள் அலுவலகத்தில் மெக்சிகோ எங்குள்ளது என்பது குறித்து அவருக்கும் உடன் வேலை பார்க்கும் மற்றொருவருக்குமிடையே ஒரு சின்ன வாக்குவாதம். இவர் தென்னமெரிக்காவில் என்று சொல்ல, மற்றொருவர் புவி வரைபடத்தில் அது வட அமெரிக்காவில் உள்ளது என்றார். வீடு திரும்பிய அவர் வீட்டில் அவர் பள்ளியில் படிக்கும்போது பயன்படுத்திய புவிவரைபடப் புத்தகத்தைத் தேடி எடுத்து தனது கருத்துக்குச் சான்று தேட, அதில் மெக்சிகோ வட அமெரிக்காவில் இருந்தது. அவ்வளவுதான், அவரது கோபம் மனைவியின் மேல் பாய்ந்தது.  
அந்த சமயம் பார்த்து, குழந்தைகளின் பால் கணக்கு மாதம் நான்கு ரூபாய்க்கு மேல் ஆனதால், ஒரு மாடு வாங்கிவிட்டால் நல்லது என எண்ணிய அவரது மனைவி அவரிடம் மாடு வாங்க சம்மதம் கேட்கப்போக, ”மாடு கீடு வாங்க முடியாது என் புள்ளையெ நீச்சுத்தண்ணியை குடிச்சு வளரும்” என்று சொல்லிவிட்டார்.  
மனது கேட்காத அவரது மனைவி தனது கையில் கிடந்த காப்பை விற்று ஒரு மாடு வாங்கிவிட, பால்வண்ணம் பிள்ளை, தனது வீண் கோபத்தால் அம்மாட்டை என்ன செய்தார் என்பதுதான் கதையின் முடிவு.
# பால்வண்ணம் பிள்ளை (சிறுகதை)

## குறிப்பிடத்தக்க பகுதிகள்

நடுத்தர மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துக்கள் முன்னிலைப்படுத்தப் படுகின்றன.  
கதையின் சில பகுதிகள்:
# பால்வண்ணம் பிள்ளை (சிறுகதை)

## ஆதாரங்கள்

- புதுமைப்பித்தன் சிறுகதைகள்- தொகுப்பு ஆசிரியர் -மீ. ப. சோமசுந்தரம்.
- புதுமைப்பித்தன் 103 சிறுகதைகள்- தொகுப்பு ஆசிரியர் -எம். வேதசகாயகுமார்.
# லும்பினி பூங்கா

**லும்பினி பூங்கா** ஆந்திரமாநிலம் ஹைதராபாத்தில் ஹுசைன் சாகருக்கு அருகில் அமைந்துள்ள ஒரு பூங்கா ஆகும். பிர்லா மந்திர், பிர்லா கோளரங்கம் ஆகியவற்றிற்கு அருகில் அமைந்துள்ள இது ஹைதராபாத் நகரின் சுற்றுலா தலங்களில் முக்கிய இடம் பெறுகிறது. இங்கு உயரமான புத்தர் சிலை, லேசர் அரங்கம் போன்ற பல சிறப்பம்சங்கள் உள்ளன. இந்த புத்தர் சிலை தமிழ்நாட்டைச் சேர்ந்த கணபதி சிற்பி அவர்களால் வடிவமைக்கப்பட்டது. 2007 ஆகஸ்ட் 25-ல் இந்த பூங்கா தீவிரவாத தாக்குதலுக்கு உள்ளானதில் 44 பேர் கொல்லப்பட்டனர்.
# இந்தியாவின் மின்சாரத்துறை

## நிறுவனத்திறன்

மொத்த மின்னாக்க நிறுவனத்திறன் கொள்ளளவு அரசு மின்நிலையங்கள், தனியார் தொழிலக மின்னாக்கம், தனியார் மின்நிலையங்கள் ஆகியவற்றின் நிறுவனத்திறன் கொள்ளளவுகளின் கூட்டலாகும்
# இந்தியாவின் மின்சாரத்துறை

## நிறுவனத்திறன்

### அரசு மின்நிலையங்கள்

**இந்தியாவில் நிறுவனத்திறன் வளர்ச்சி || 205,135 || 24,955 || 510 ||| 230,600|| 6,780 || 45,699 || 87,028 ||| 132,427 ||| 370,106 || 3.93%**  
| எண் | மின்வாயில் | தொழிலக மின்னாக்கத் திறன் (மெவா) | பங்கு | தொழிலக மின்னாக்க ஆற்றல் (கிகாவாம்) | பங்கு |  |  |  |  |  |
| --- | --- | --- | --- | --- | --- | --- | --- | --- | --- | --- |
| 31 March 2021 | 209,294 | 24,924 | 510 | 234,728 | 6,780 | 46,209 | 94,433 | 140,642 | 382,151 | 3.25% |
| + தொழிலக மின்திறன் துறை |  |  |  |  |  |  |  |  |  |  |
| 1 | நிலக்கரி | 52,057 | 64.05% | 169,138 | 86.78% |  |  |  |  |  |
| 2 | புனல்மின் | 132 | 0.14% | 351 | 0.09% |  |  |  |  |  |
| 3 | புதுப்பிக்கவல்ல ஆற்றல் | 4,520 | 4.08% | 7,268 | 1.79% |  |  |  |  |  |
| 4 | இயல் வளிமம் | 7,389 | 11.46% | 21,241 | 9.06% |  |  |  |  |  |
| 5 | எண்ணெய் | 12,902 | 20.27% | 2,002 | 2.24% |  |  |  |  |  |
| **மொத்தம்l** | **70,000.00** | 100.00% | ** 200,000** | 100.00% | } |  |  |  |  |  |
# இந்தியாவின் மின்சாரத்துறை

## மின் தேவை
| 98.00-98.99% | மிசோரம் (98.58%, 10), ஜம்மு அண்டு காசுமீர் (98.52%, 99) |  |  |  |  |  |  |  |  |
| 98% வீதத்துக்கும் குறைவு | அருணாச்சலப் பிரதேசம் (80.92%, 1,003) |  |  |  |  |  |  |  |  |  
இந்திய மின் ஆற்றல் அமைச்சகம் ஊரகப் பகுதிகளுக்கு 24 மணி நேரமும் தொடர்ந்து மின்சாரம் வழங்கும் நோக்கத்துடன், தீன் தயாள் உபாத்தியாயா கிராம் சோதி யோசனா திட்டத்தைத்(DDUGJY) 2015, ஜூலையில் தொடங்கியது . இது ஊரக வீடுகளுக்கும் வேளாண்மைக்கு தனித்தனி மிந்தொடரைப் பிரித்து ஊரக மின் வழங்கலைச் சீர்திருத்தி மின்செலுத்தமும் வலிவாக்க கவனம் குவித்தது. பகிர்வையும் இதில் முந்தையஊரக மின்மயமாக்கம்த்துக்கான இராசீவ் காந்தி கிராமீன் வித்யுக்திகாரன் யோசனா (RGGVY) உள்ளடக்கப்பட்டது.  
இந்தத் திட்டத்தின்படி, 2018 ஜனவரி, 31 வரையில், 142 மில்லியன் ஊரக வீடுகளுக்கு மின்சாரம் வழங்கப்பட்டது. இது மொத்த ஊரக வீடுகள் 181 மில்லியனில் 79% ஆகும்.
# இந்தியாவின் மின்சாரத்துறை

## மின் தேவை

### தனி நபர் மின் நுகர்வு

**2020-21 இல் தனியர் மின்நுகர்வு**  
| தாத்ரா அண்டு ஏவெளி நகர் | 12,250 | 5.28 | 0.14 | 4.89 | 0.19 | 0.04 | 0.32 |  |
| --- | --- | --- | --- | --- | --- | --- | --- | --- |
| டாமன் அண்டு டையு | 5,914 | 2.13 |  |  |  |  |  |  |
| கோவா | 3,736 | 3.70 |  |  |  |  |  |  |
| குசராத்து | 2,239 | 92.27 | 16.51 | 41.12 | 14.60 | 12.66 | 4.31 |  |
| சட்டீசுகார் | 2,211 | 23.36 | 6.44 | 7.51 | 0.60 | 5.90 | 1.41 |  |
| மகாராட்டிரம் | 1,588 | 126.42 | 30.19 | 34.15 | 9.88 | 33.91 | 9.54 |  |
| மத்தியப் பிரதேசம் | 1,232 | 60.95 | 16.79 | 9.24 | 1.29 | 25.64 | 3.37 |  |
| **மேற்கு வட்டாரம்** | 1,736 | 314.13 | 71.49 | 100.49 | 26.87 | 78.16 | 19.15 |  |
| புதுச்சேரி | 2,138 | 2.60 |  |  |  |  |  |  |
| தமிழ் நாடு | 1,714 | 94.59 | 32.72 | 23.51 | 9.33 | 13.97 | 8.97 |  |
| ஆந்திரப் பிரதேசம் | 1,567 | 51.75 | 17.47 | 14.26 | 2.28 | 9.36 | 3.05 |  |
| தெலங்காணா | 2,126 | 57.89 | 12.80 | 11.24 | 1.22 | 22.26 | 4.84 |  |
| கருநாடகம் | 1,376 | 62.78 | 15.66 | 9.74 | 1.91 | 22.33 | 6.75 |  |
| கேரளா | 844 | 22.59 | 12.76 | 2.92 | 1.14 | 0.42 | 4.26 |  |
| இலட்சத் தீவு | 819 | 0.53 |  |  |  |  |  |  |
| **தெற்கு வட்டாரம்** | 1,548 | 292.28 | 92.32 | 62.99 | 16.06 | 68.42 | 28.09 |  |
| பஞ்சாப் | 2,350 | 50.28 | 15.32 | 12.58 | 3.13 | 13.09 | 3.46 |  |
| ஆரியானா | 2,186 | 41.94 | 11.97 | 10.75 | 2.04 | 10.08 | 4.00 |  |
| தில்லி | 1,684 | 26.39 | 16.43 | 0.47 | 2.34 | 0.39 | 5.31 |  |
| இமாச்சலப் பிரதேசம் | 1,742 | 8.63 | 2.35 | 4.68 | 0.08 | 0.07 | 0.51 |  |
| உத்தரகான்டு | 1,520 | 11.22 | 3.20 | 5.44 | 0.26 | 0.18 | 1.33 |  |
| சண்டிகார் | 1,529 | 1.34 |  |  |  |  |  |  |
| ஜம்மு அண்டு காசுமீர் | 1,475 | 9.98 | 4.88 | 0.92 | 0.23 | 0.36 | 1.70 |  |
| இராசத்தானம் | 1,345 | 64.88 | 14.25 | 11.53 | 2.11 | 28.52 | 4.09 |  |
| உத்தரப் பிரதேசம் | 663 | 93.60 | 43.95 | 10.25 | 3.98 | 18.93 | 6.28 |  |
| **வடக்கு வட்டாரம்** | 1,137 | 308.23 | 113.09 | 56.76 | 14.32 | 71.30 | 27.06 |  |
| ஒடிசா | 2,264 | 20.60 | 8.42 | 6.02 | 0.40 | 0.64 | 2.15 |  |
| சிக்கிம் | 1011 | 0.41 |  |  |  |  |  |  |
| ஜார்க்காண்டு | 867 | 21.37 | 6.47 | 11.83 | 0.30 | 0.20 | 1.03 |  |
| மேற்கு வங்கம் | 733 | 48.39 | 17.53 | 15.58 | 2.14 | 1.33 | 5.45 |  |
| அந்தமான் அண்டு நிகோபார் | 878 | 0.24 |  |  |  |  |  |  |
| பீகார் | 329 | 24.10 | 15.04 | 2.76 | 0.80 | 1.14 | 2.39 |  |
| **கிழக்கு வட்டாரம்** | 807 | 115.15 | 47.74 | 36.45 | 3.68 | 3.33 | 11.12 |  |
| ஆருணாச்சலப் பிரதேசம் | 645 | 0.40 |  |  |  |  |  |  |
| மேகாலயா | 751 | 1.32 |  |  |  |  |  |  |
| மிசோரம் | 582 | 0.45 |  |  |  |  |  |  |
| நாகாலாந்து | 433 | 0.68 |  |  |  |  |  |  |
| திரிபுரா | 435 | 0.98 |  |  |  |  |  |  |
| அசாம்Assam | 384 | 7.35 | 3.78 | 1.57 | 0.12 | 0.39 | 1.09 |  |
| மணிப்பூர் | 362 | 0.65 |  |  |  |  |  |  |
| **வக்கிழக்கு வட்டாரம்** | 426 | 11.86 | 6.15 | 2.35 | 0.23 | 0.09 | 1.52 |  |
| **தேசிய** | **1,255** | **1042.66** | **330.81** | **259.06** | **62.16** | **221.30** | **86.95** | } |  
குறிப்பு: தனியர் நுகர்வு = (தொகு மின்னாக்கம் + நிகர இறக்குமதி) / ஆண்டு நடு மக்கள்தொகை.  
அனல்மின் நிலைய அக மின்நுகர்வாலும் மின்செலுத்த, பகிர்வு தொடர்களின் இழப்புகளாலும் தொகு மின்னாக்கத்துக்கும் விற்பனைக்கும் இடையில் 24% வேறுபாடு அமைகிறது.
# இந்தியாவின் மின்சாரத்துறை

## மின்னாக்கம்

வளர்ந்த நாடுகளோடு ஒப்பிடும்போது, 1950 முதல் 1985 வரையிலான மின்னாக்கம் மிகவும் குறைவாக இருந்தது. பிறகு, 1990 இல் இருந்து மின்னாக்க வளர்ச்சி வேகமெடுத்தது. இந்திய மின்னாக்கம் 179 டெவா-மணி அளவுக்கு 1985 இலும் 1,057 டெவா-மணி அளவுக்கு 2012 இலும் வளர்ந்தது. புதைபடிவ எரிபொருள்வழி மின்னாக்கம் 1% அளவுக்கு குறைந்துவிட்டதால், புதைபடிவ எரிபொருள்சாரா மின்னாக்கம் முந்தைய ஆண்டளவுக்கு ஏறக்குறைய அமைந்தபோதும், 2020-21 ஆம் ஆண்டின் மின்நிலைய மொத்த மின்னாக்க வீதம் 0.8% (11.3 billion kWh) ஆனது . இந்தியா 2020–21 ஆம் ஆண்டில் பிற அருகில் உள்ள நாடுகளில் இருந்து பெற்ற இறக்குமதியை விட கூடுத்லாக ஏர்றுமதி செய்தது. சூரிய மின் திறன் 2020–21 ஆம் ஆண்டில் நிலக்கரி, புனல்மின் திறனுக்கு அடுத்ததாக, காற்று, அணுமின் திறன் அளவுகளையும் விஞ்சி மூன்றாம் இடத்தைப் பிடித்தது.  
**வாயில்வாரியாக ஆண்டு தொகு மின்னாக்கம் (கிகாவாம)**  
| ஆண்டு | புதைபடிவ எரிபொருள் | அணுமின் | புனல்மின்<sup>*</sup> | உள்
மொத்தம் | புதுபிக்கவல்ல ஆற்றல் வாயிகள் | மின்நிலைய, தொழிலக |
| --- | --- | --- | --- | --- | --- | --- |  
குறிப்புகள்: நிலக்கரி பழுப்பு நிலக்கரியும் உள்ளடக்கும்; கலப்பினவகை நெருக்கடிநிலை டீசல்மின் அணிகளையும் உள்ளடக்கும்; <sup>*</sup> புனல்மின் இறைத்து தேக்கும் புனல்மின்னாக்கத்தையும் உள்ளடக்குகிறது; கிஇ → தரவுகள் கிடைக்கவில்லை; பு ஆ வா-புதுபிக்கவல்ல ஆற்றல் வாயில்கள்  
மொத்த இந்திய (நிறுவனம், தொழில் உள்ளகம்)மின்னாக்கத்தில் புதுப்பிக்கவல்ல ஆற்றல் வகை மொத்த மின்னாக்கம் 20% அளவுக்கு அருகாக அமைகிறது.
# இந்தியாவின் மின்சாரத்துறை

## அனல்மின் திறன்

இந்திய மின்சாரத்துறை, 72% அள்வுக்கு நிலக்கரிவழி மின்னாக்கத்தைப் பயன்படுத்துகிறது.
# இந்தியாவின் மின்சாரத்துறை

## இறக்குமதியாகும் நீர்ம பெட்ரோல் வளிம, மண்ணெண்ணெய்க்கு மாற்றாக மின்சாரம்

இந்தியாவில் ஆற்றல்
# இந்தியாவின் மின்சாரத்துறை

## மின்சார உந்துகள்

இந்தியாவில் மின்சார உந்துகள்  
இந்தியாவில் பெட்ரோலும் டீசலும் சில்லறையில் உயர் விலையில் விற்பதால் மின்சார உந்துகள் (ஊர்திகள்) சிக்கனமாக அமைகின்றனl. டீசலின் சில்லறைவிலை 2021-22 இல் ரூ101.00 /லிட்டர்;பெட்ரோலின் சில்லறை விலை ரூ110.00 /லிட்டர். டீசலுக்குப் பதிலாக மின்சாரம் அமைய, மின்சாரக் கட்டணம் ரூ19/கிவாம ஆக அமையவேண்டும்( 75% உள்ளீட்டுமின்சார-அச்சுத்தண்டு திறன் திறமையில் அமையும் 860 கிகலோரிகள்/கிவாம 40 % உள்ளீட்டு எரிபொருள் ஆற்றல்-அச்சுத்தண்டு திறன் திறமையில் அமையும் டீசலின் 8572 கிகலோரிகள்/லிட்டர் தொகு கலோரி மதிப்புக்குச் சமம் ஆகும்). அதேபோல, பெட்ரோலுக்குப் பதிலாக மின்சாரம் அமைய, மின்கட்டணம் ரூ28/கிவாம ஆக அமையவேண்டும் ( 75% உள்ளீட்டுமின்சார-அச்சுத்தண்டு திறன் திறமையில் அமையும் 860 கிகலோரிகள்/கிவாம 33% உள்ளீட்டு எரிபொருள் ஆற்றல்-அச்சுத்தண்டு திறன் திறமையில் அமையும் பெட்ரோலின் 7693 கிகலோரிகள்/லிட்டர் தொகு கலோரி மதிப்புக்குச் சமம் ஆகும்). இந்தியா 2012–1ஈல் 15.744 மில்லியன் டன் பெட்ரோலும் 69.179 மில்லியன் டன் டீசலும் நிகர்ந்தது. இவை இரண்டுமே கரட்டு பாறைநெய்யில் இருந்து பிரித்தெடுக்கப்பட்டன.  
மின்தேக்கமும்/மின்கல அடுக்கில் இயங்கும் ஊர்தித் தொழில்நுட்பமும் மேம்பாட்டுடனும் நீண்ட வாழ்நாளுடனும் குறைந்த பேணுதல் செலவுடனும் கிடைந்தால் இந்தியாவில் மினார உந்துகள் பரலாக பயன்பாட்டில் வந்துவிடும்.  
மின்கட்டமைப்பின் உச்சச் சுமைகளைத் தவிர்க்க மின்சார உந்துகள் உதவும் வாய்ப்பு கூடுவதால் மின்சார உந்துவழி மின்கட்டமைப்புகளும் பெருக வாய்ப்புள்ளது. கம்பியில்லா மி திறனால் மின் உந்துகளுக்கு மின்னேற்றும் தொழில்நுட்பமும் இந்தியக் குழுமங்களின் ஆய்வில் உள்ளது..
# இந்தியாவின் மின்சாரத்துறை

## ஆற்றல் வள இருப்பு

மின்சாரவழி வளிமம்  
இந்தியா சூரிய, காற்று, இறைத்து தேக்கும் நீர்வளம் உட்பட்ட புனல்தேக்கம், உயிர்க்கூளம் சார்ந்த ஏராளமான ஆற்றல் வளத்தைப் பெற்றுள்ளது. இந்தியாவின் பெரும்பகுதி வெப்ப மண்டலத்தில் அமைந்துள்ளதால், கிடைக்கும் செறிந்த சூரிய ஆற்றல் வளவாய்ப்பும் காற்று, புனல், உயிரிப்பொருண்மை, வழி மின்திறன் வளப்பொதிவும் அதன் அனைத்து ஆற்றல் தேவைகளையும் புதைபடிவ எரிபொருள்களைச் சாராமல் சந்திக்க முடியும். புதுப்பிக்கவல்ல சூரிய, காற்று மின் திறன் வளங்கள் இந்தியாவுக்கு உணவு, ஆற்றல் பாதுகாப்புகளை நல்கவல்லன. மின்சாரத்தைக்கொண்டு நீரில் இருந்தும் காற்றில் இருந்தும் உயர்புரத மீன்களையும் கோழிகளையும் கால்நடைகளையும், மின் திறன்வழி வளிமம், மின் திறன் வழி மீத்தேன், மின் திறன்வழி உணவு எனப்பல முறைகளால் வென்றெடுக்கலாம்,  
இதோடு கூட, 2011 ஜனவரி மதிப்பீட்டின்படி இந்தியா தோராயமாக 38 டிரில்லியன் பருமனடி (Tcf) இயல்வளிம வளத்தையும் பெற்றுள்ளது என நிறுவப்பட்டுள்ளது. இது உலகில் 26 ஆம்நிலை பெரிய இருப்பாகும் . ஐக்கிய அமெரிக்க ஆற்றல் தகவல் ஆட்சியகம், இந்தியா 2010 இல் தோராயமாக 1.8 டிரில்லியன் பருமனடி இயல்வளிம வளத்தை எடுத்துள்ளதோடு 2.3 டிரில்லியன்பருமனடி இயல்வளிமத்தைப் பயன்படுத்தியும் உள்ளது. இந்தியா ஏற்கெனவே நிலக்கரிப் படுகை மீத்தேனையும் எடுத்துள்ளது. இந்தியாவில் மின்சாரத்துறையும் உரத்துறையும் நான்கில் மூன்று பங்கு இயல்வளிமத்தை நுகரவல்லன ஆகும். இந்தியா ஆற்றல் வளங்களைப் பன்முகப்படுத்தி, ஒட்டுமொத்த ஆற்றல் பாதுகாப்பை உருவாக்குவதில் இயல்வளிம ஆற்றல் நுகர்வின் முதன்மையான உறுப்பாக அமையும் என எதிர்பார்க்கப்படுகிறது. இந்தியாவின் பெரும்பகுதி இயல்வளிமம் 2008 வரை அதன் வடமேற்கில் அமைந்த மும்பை வளிம வளாகத்தில் இருந்தே பெறப்பட்டது. அண்மைய வங்காள விரிகுடா வளக் கன்டுபிடிப்புகள் இந்திய இயல்வளிம எடுப்பு சார்ந்த ஈர்ப்பு மையத்தை இடமாற்றிவிட்டது.  
இந்தியா ஏற்கெனவே நிலக்கரிப் படுகையின் மீத்தேனை அகழ்ந்தெடுக்கத் தொடங்கி விட்டது. இவ்வக வளிம வளவாய்ப்பு இந்தியாவில் பேரளவில் அமைகிறது. எண்ணெய், இயல்வளிம 2011 ஆம் அறிக்கையின்படி, இந்தியாவில் 600 முதல் 2000 டிரில்லியன் பருமனடி வளிம வளம் உள்ளதாக மதிப்பிடப்பட்டுள்ளது ( இது உலகிலேயே மிகப் பாரிய வளமாகும்). இந்தியாவில் பேரளவு வள இருப்புகளுக்கான வாய்ப்புகள் இருந்தாலும் ஆற்றல் துறையில் ஏராளமான வேலைகளை உருவாக்க வேண்டிய வல்லமை கிட்டினாலும், மாப்பாறை வளிமப் பகுதிகளுக்கான உரிமம் வழங்கல் நிறுத்தி வைக்கப்பட்டுள்ளது. இந்திய நடுவண் அரசின் ஆற்றல் அகக்கட்டமைப்பு, அல்லது 2025 ரையிலான மின்னாக்கத் திட்ட ஆவணங்களில் கூட மறைக்கப்பட்டுள்ளது. ஒழுங்குபடுத்த்ல் சுமைகளாலாலும் அரசு எந்திர இயக்க மெத்தனப் போக்காலும் மர்புவழி இயல்வளிம இருப்புகளைப் பயன்படுத்தலில் கூட மிகமிக மெதுவாகவே நடவடிக்கைகள் எடுக்கமுடிகிறது.
# செ. நாகலிங்கம்

**செல்லப்பா நாகலிங்கம்** (*Chellappah Nagalingam* மச, அக்டோபர் 25, 1893 - அக்டோபர் 25, 1958), இலங்கையின் ஒரு முதன்மையான சட்டத்தரணியும், நீதிபதியும் ஆவார். இலங்கை மீயுயர் நீதிமன்றத்தின் ஒரு நீதியரசராக இருந்த அவர், 1954 இல் இலங்கையின் பதில் மகாதேசாதிபதியாகப் பணியாற்றினார். அத்துடன் இலங்கையின் பதில் பிரதம நீதியரசராகவும், பதில் சட்டத்துறைச் செயலாளராகவும், பதில் சட்டமாஅதிபராகவும் பணியாற்றியிருந்தார். அவரே இலங்கையின் மீயுயர் நீதிமன்றத்தின் நீதிபதிகள் குழாமுக்கு நியமிக்கப்பட்ட முதலாவது இலங்கைத் தமிழரும் ஆவார். யாழ்ப்பாண மாவட்டத்தில் உரும்பராய் என்ற ஊரில் செல்லப்பா, மீனாட்சி ஆகியோருக்குப் பிறந்தார். இவரது நான்கு சகோதரர்களில் செ. சுந்தரலிங்கம் அமைச்சராகவும், நாடாளுமன்ற உறுப்பினராகவும் இருந்தவர். செ. பஞ்சலிங்கம் மருத்துவராகவும், செ. அமிர்தலிங்கம் இலங்கை மீன்பிடித் திணைக்களத்தின் பணிப்பாளராகவும், செ. தியாகலிங்கம் பிரபல வழக்கறிஞராகவும் இருந்தவர்கள். யாழ் பரி யோவான் கல்லூரி, பின்னர் கொழும்பு ரோயல் கல்லூரி ஆகியவற்றில் கல்வி கற்ற நாகலிங்கம் பின்னர் இலங்கை சட்டக் கல்லூரியில் பயின்று 1917 ஆம் ஆண்டில் வழக்கறிஞர் ஆனார்.
# கபிலர் (திருவள்ளுவமாலைப் பாடல்)

**கபிலர்** என்னும் பெயரில் பல்வேறு காலவகளிங் பல்வேறு புலவர்கள் வாழ்ந்துவந்தனர். அவர்களில் திருவள்ளுவமாலை நூலில் குறிப்பிடப்படும் பாடலைப் பாடிய புலவர் ஒருவர். திருக்குறளின் பெருமைகளைப் போற்றிப் பிற்காலத்தில் சில பாடல்கள் எழுதப்பட்டன. அவற்றையெல்லாம் தொகுத்துத் 'திருவள்ளுவமாலை' என்னும் பெயரில் திருக்குறளின் இணைப்பாகச் சேர்த்து வெளியிட்டுள்ளனர். திருவள்ளுவமாலை நூலின் காலம் கி.பி. 11 ஆம் நூற்றாண்டு. அத் தொகுப்பில் **கபிலர்** பாடியதாகப் பாடல் ஒன்று வருகிறது.  
;பாடல்
தினையளவு போதாச் சிறுபுன் னீர்நீண்ட  
பனையளவு காட்டும் படிததான்- மனையளகு  
வள்ளைக் குறங்கும் வளநாட வள்ளுவனார்  
வெள்ளைக் குறட்பா விரி  
;விளக்கம்  
திருக்குறள் பனித்துளி போல் சிறியதாயினும், அதில் அடங்கியுள்ள பொருள் பனித்துளிக்குள்ளே நிழலாக அடங்கித் தெரியும் மிகப் பெரிய பனைமரம் போன்றது என்று இந்தப் பாடல் தெரிவிக்கிறது.
# ஐக்கூ

**ஐக்கூ**, **கைக்கூ** அல்லது **ஹைக்கூ** (*Haiku*) மூன்று வரிகளில் முறையே ஐந்து, ஏழு, ஐந்து அசைகள் என 17 அசைகளைக் கொண்டு அமைக்கப்பெறும் இயைபற்ற ஜப்பானியக் கவிதை வடிவம் ஆகும். ஐக்கூ மிகக்குறைந்த சொற்களைக்கொண்டு நேரடியாகவும் மறைமுகமாவும் அதிக கருத்துக்களை வெளிப்படுத்துகிறது. 17ம் நூற்றாண்டில் *பாசோ* இதனை மேலும் மெருகூட்டப்பட்ட கலையாக உயர்த்தியபோது இவ்வடிவம் தனித்தன்மையடைந்தது. இது ஜப்பானின் மிகப்புகழ் பெற்ற கவிதை வடிவமாக இருந்து வருகிறது. விவரணக்கவிஞர்களும் ஏனையோரும் இதனை ஆங்கிலத்திலும் மற்ற மொழிகளிலும் பின்பற்றியுள்ளனர்.  
ஜப்பானிய இலக்கிய வரலாற்றின் எடோ காலத்தில்தான் (கி.பி 1603 முதல் 1863 வரை) சீன ஜப்பான் மொழிக் கலவையாக ஐக்கூ கவிதை தோன்றியது. மூன்றே மூன்று அடிகள் 5,7,5 என்ற அசை அமைப்பில் அமைந்தது.  
ஜப்பானிய இலக்கிய வரலாற்றின் டோக்கியோ காலத்தில் (கி.பி 1863 க்கு அடுத்தது) ஐக்கூ கவிதை பரவலாக அறியப்பட்டு பிரான்சிய மொழி, ஆங்கிலம் எனப் பல மொழிகளில் பரவி தமிழிலும் பரவியது.
# ஐக்கூ

## ஐக்கூ பெயர்க் காரணம்

ஆரம்ப காலத்தில் ஐக்கூ கவிதை ஒக்கூ (hokku, ஃகொக்கூ) என்றே அழைக்கப்பட்டது. பின்னர் ஐகை என்று திரிந்து ஐக்கூ என்றாயிற்று. ஐக்கூ என்றால் *அணுத்தூசி* போன்ற சிறிய கவிதை என்று பொருள் கூறுகின்றனர்.
இக்கவிதையின் பெயரை ஹொக்கு என்று பாரதியார் தன் கட்டுரையில் குறிப்பிட்டுள்ளார்.ஐ+கூ=ஐக்கூ;ஐ=கடுகு;கூ=உலகம் கடுகு போல் சிறிய கவிதை வடிவில் உலகளாவிய கருத்துக்களைச் செறிவுடன் செறித்து வைக்கச் செப்பு போல் இடந்தரும் கவிதை வடிவே ஐக்கூ என்றும் பொருள் கூறுவர்.  
தமிழில் ஐக்கூ கவிதையானது துளிப்பா, குறும்பா, சிந்தர், கரந்தடி, விடுநிலைப்பா, மின்மினிக்கவிதை, வாமனக் கவிதை, அணில் வரிக் கவிதை என்று பலவாறாக அழைக்கப்படுகிறது.
# ஐக்கூ

## ஐக்கூ கவிதையின் அளவு வரையறை

ஹைக்கூ கவிதை என்பது முதல் வரியில் 5 அசையையும், இரண்டாவது வரியில் 7 அசையையும், மூன்றாவது வரியில் 5 அசையையும் தாங்கி நிற்கும் மூன்று வரிக் கவிதை. அசை என்னும் சொல் ஆங்கிலத்தில் சிலபிள் (syllable) என்று அழைக்கப்படுகிறது. ஜப்பானிய மொழியில் இதனை ஓன் (音, on)) அல்லது ஓஞ்சி （音字, onji） அழைக்கிறார்கள். இதன் பொருள் ஓர் ஒலித்துகள் (அல்லது அசை). ஆங்கில மொழியியல் துறைக் கலைச்சொல்லில் இதனை *மொரே* (morae) என்கின்றனர்.  
ஜப்பானிய மொழியில் ஒவ்வொரு எழுத்தும் ஓர் அசை என்ற கணக்கில் தான் எடுத்துக் கொள்ளப்படுகிறது. தமிழ் யாப்பிலக்கணத்தில் அசையானது நேரசை, நிரையசை என இருவகைப்படும். ஜப்பானிய மொழியின் ஒஞ்சி என்பது தமிழில் உள்ள நேரசைக்குச் சமம். ஒற்று எழுத்துக்கள் கணக்கில் அடங்கா. (இது ஜப்பானிய மொழிக்கும் தமிழுக்கும் பொருந்தி வரும் விதி!)  
தொடக்கக் காலத்தில் இந்த 5, 7, 5 என்ற அசை அமைப்பு முறையாக கடைப் பிடிக்கப்பட்டது. காலப் போக்கில் இந்த 5, 7, 5 என்ற அளவுகோலை விட்டுவிட்டார்கள். தமிழ் அசை மரபின் 5, 7, 5 என்ற அசை (நேரசை, நிரையசை) வடிவில் அமைந்த ஐக்கூ கவிதைகளை ஓவியக் கவிஞர் அமுதபாரதி வெளியிட்டார்.
# ஐக்கூ

## ஐக்கூ கவிதையின் வளர்ச்சி

புத்த மதத்தின் கிளைப் பிரிவான சென் (Zen) தத்துவத்தைப் பரப்புவதற்கு ஒரு நல்ல ஊடகமாக ஐக்கூ கவிதையானது பயன்படுத்தப்பட்டது. ஜப்பானியக் கவிஞர்கள் மோரிடேகே (1473–1549), மற்றும் சோகன் (1465–1553) ஆகியோர் ஐக்கூ கவிதையின் முன்னோடிகள் என்றழைக்கப் படுகிறார்கள். ஐக்கூ முன்னோடிகளை அடுத்து மட்சுவோ பாஸோ (1465–1553), யோசா பூசன் (1716–1784), இசுசா (1763–1827), சிகி (1867–1902) ஆகிய ஐக்கூ நால்வர்கள் தோன்றிப் புகழ் ஈட்டினர்.
# ஐக்கூ

## தமிழ் ஹைக்கூ கவிதைகள்

**தமிழ் ஐக்கூ** அல்லது **தமிழ் ஹைக்கூ** எனப்படுவது தமிழ் மொழியில் எழுதப்படும் ஹைக்கூ கவிதைகளைக் குறிக்கும்.  
ஹைக்கூக் கவிஞர்கள்:தமிழில் 1980களில் ஹைக்கூக் கவிதைகள் பல எழுதப்பட்டன.அமுதபாரதியின் புள்ளிப் பூக்கள், ஐக்கூ அந்தாதி,அறிவுமதியின் புல்லின் நுனியில் பனித்துளி, ஈரோடு தமிழன்பனின் சூரியப் பிறைகள்,கழனியூரனின் நிரந்தர மின்னல்கள் ஆகியன குறிப்பிடத்தக்கன.  
மரபுக் கவிதைகளைப் போன்று உறுதியான நெறிமுறைகள் இல்லாததாலும், சிறிய எண்ணிக்கையிலான சொற்களைப் பயன்படுத்தியே எழுத முடியும் என்பதாலும் இக்காலத் தமிழர்கள், குறிப்பாக இணையத்திலும் வார இதழ்களிலும், ஹைக்கூ எழுதுவதில் ஆர்வம் காட்டுகின்றனர்.  
உலக அளவில் ஹைக்கூ கவிதைகள் பல்வேறு மொழிகளில் எழுதப்பட்டாலும் சப்பானில் ஹைக்கூ தந்தை பாஷோவின் ஹைக்கூ கவிதையே ஜென் தத்துவத்தில் எழுதப்பட்ட முதல் ஹைக்கூ என்று கூறலாம். இந்திய மொழிகளில் பலவாக ஹைக்கூ கவிதைகளை பெருவாரியான கவிஞர்கள் எழுதிவந்தாலும் தமிழில் ஹைக்கூ கவிதைகள் முத்திரை பதிக்கின்றன. பல்வேறு பரிமாணங்களில் தமிழ் ஹைக்கூ கவிதைகள் பண்பாடு, கலாச்சாரம், மனிதநேயம், இயற்கை என எழுதப்பட்டு வருகிறது. பல தமிழ் ஹைக்கூ கவிஞர்களின் கவிதைகள் ஆங்கிலம் உட்பட பல உலக மொழிகளில் மொழிபெயர்க்கப்பட்டு வருகிறது.  
இந்திய மொழிகளில் தமிழ் மொழியில் தான் ஹைக்கூ கவிதை நூல்கள் அதிகம் வந்துள்ளன. 1984 முதல் 2012 வரை சுமார் 450 நூல்கள் வந்துள்ளன. அதே போல் ஹைக்கூவின் கிளை வடிவங்களான சென்ரியு, லிமரைக்கூ. ஹைபுன், லிமர்புன், லிமர்சென்றியு போன்றவைகளும் வந்து கொண்டிருக்கின்றன.
# ஐக்கூ

## தமிழ் ஹைக்கூ கவிதைகள்

### தமிழ் ஐக்கூ எடுத்துக்காட்டுகள்

<poem>
தீப்பட்டெரிந்தது,
வீழு மலரின் அமைதியென்னே!
:::- பாரதியார் 1916-ஆம் ஆண்டு வெளியிட்ட மொழிபெயர்ப்பு. சப்பானிய மூலம்: இயோனே நொகுச்சி.
</poem>
<poem>
பிம்பங்களற்ற தனிமையில்
ஒன்றிலொன்று முகம் பார்த்தன
சலூன் கண்ணாடிகள்
:::- நா. முத்துக்குமார்
</poem>
# ஈ. சரவணபவன்

**ஈசுவரபாதம் சரவணபவன்** (*Eswarapatham Saravanapavan*, பிறப்பு: 15 டிசம்பர் 1953) இலங்கைத் தமிழ் அரசியல்வாதியும், நாடாளுமன்ற உறுப்பினரும், பத்திரிகை வெளியீட்டாளரும் ஆவார். சரவணபவன் யாழ்ப்பாணத்தில் இருந்து வெளிவரும் *உதயன்* மற்றும் சுடரொளி பத்திரிகைகளின் நிருவாகப் பணிப்பாளர் ஆவார்.
# ஈ. சரவணபவன்

## அரசியலில்

உதயன் பத்திரிகை நிறுவனத்திற்குச் சென்றிருந்தபோது (நவம்பர் 15, 2013)]]
சரவணபவன் 2010 நாடாளுமன்றத் தேர்தலில் தமிழ்த் தேசியக் கூட்டமைப்பின் சார்பில் யாழ்ப்பாணத் தேர்தல் மாவட்டத்தில் போட்டியிட்டு வெற்றி பெற்று நாடாளுமன்றம் சென்றார்.
# இலங்கை மீயுயர் நீதிமன்றம்

**இலங்கை மீயுயர் நீதிமன்றம்** (*Supreme Court of Sri Lanka*) என்பது இலங்கையின் உச்ச நீதிமன்றம் ஆகும். இலங்கையின் அரசியலமைப்பு விவகாரங்களுக்கு இந்த நீதிமன்றமே இறுதி மேன்முறையீட்டு அதிகாரவரம்பைக் கொண்டுள்ளது.
# இலங்கை மீயுயர் நீதிமன்றம்

## வரலாறு

இலங்கை மீயுயர் நீதிமன்றம் 1801 ஏப்ரல் 18 ஆம் நாள் பிரித்தானியரால் "மூன்றாம் ஜோர்ஜ் மன்னரின் அரச கட்டளை 1801" இற்கிணங்க நிறுவப்பட்டது.
# இலங்கை மீயுயர் நீதிமன்றம்

## அமைப்பு

மீயுயர் நீதிமன்றத்தில் பிரதம நீதியரசர், மற்றும் ஆறு முதல் 10 வரையிலான நீதியரசர்களும் உறுப்பினர்களாக உள்ளனர். இவர்கள் இலங்கை சனாதிபதியின் (அரசுத்தலைவர்) பரிந்துரையின் பேரில் அரசியலமைப்புப் பேரவையின் ஒப்புதலின் பிரகாரம் இலங்கை சனாதிபதியினால் நியமிக்கப்படுகின்றனர்.
# தூய சில்வேஸ்திரியார் வாசாப்பு

**தூய சில்வேஸ்திரியார் வாசாப்பு** என்பது ஏப்பிரல் 2012 இல் மன்னாரில் அரங்கேற்றப்பட்ட ஒரு நாட்டுக்கூத்து ஆகும். சந்தான் பாவிலு அவர்கள் எழுதிய இந்த நாட்டுக்கூத்தை முருங்கன் தூய இயாகப்பர் ஆலய சபையினர் அரங்கேற்றினர். "இந்நாடகம் ஒரு இரவு முழுவதும் நடைபெறுகின்ற நிகழ்வாகும். நாடக நெறியாளர்கள், ஒழுங்கமைப்பாளர்கள், நடிகர்கள், வாத்தியக் கருவிகளை இசைப்போர், பிற்பாட்டுக்காரர் என 50 கலைஞர்கள் இந்நிகழ்வில் பங்கேற்றிருந்தனர்."
# பொன்னகரம் (சிறுகதை)

**பொன்னகரம்,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் அன்றாடம் காய்ச்சியான ’அம்மாளு’, அடிபட்டுக் கிடந்த தன் கணவனின் பால்கஞ்சி சாப்பிடும் ஆசைக்குப் பணம் சம்பாதித்த நிகழ்வைக் கருவாகக் கொண்டுள்ளது.
# பொன்னகரம் (சிறுகதை)

## கதைச் சுருக்கம்

ரயில்பாதையை ஒட்டி அமைந்திருக்கும் ஏழைகளின் ஒரு குடியிருப்புக் பகுதிக்குப் பெயர்தான் இக்கதையின் பொன்னகரம். அங்கு வசித்த பெண்கள் மில்லில் வேலை பார்ப்பவர்கள். அவர்களது அன்றாட வாழ்க்கையே போராட்டம்தான். இக்கதையின் கதாநாயகி அம்மாளும் ஒரு மில் தொழிலாளி. அவள் கணவன் முருகேசன் சொந்தமாக ஜட்கா வண்டி (குதிரை வண்டி) வைத்திருப்பவன். அம்மாளு, முருகேசன், அவனது தாயார், அவனது தம்பி, குதிரையென மொத்தம் ஐந்துபேர் கொண்ட குடும்பம் அவர்களுடையது. சாப்பாட்டுச் செலவும் இன்ன பிறவும் இருவருடைய வருமானத்தில் தான்.  
ஒருநாள் முருகேசனும் குதிரையும் குடித்துவிட்டு குஷியில் ரேஸ் விட்டதில் வண்டி கவிழ்ந்து இருவருக்கும் அடிபட்டது. அடிப்பட்ட முருகேசனின் வீக்கத்திற்கு எதையோ அரைத்துப் பூசினாள். முருகேசன் பால்கஞ்சி வேண்டுமென்று கேட்டான். கையிலோ காசில்லை; கூலி போடவும் இன்னும் இரண்டு நாள் ஆளாகும் என்ற நிலையில், புருஷனின் ஆசையை நிறைவேற்ற அம்மாளு இருட்டில் சென்று முக்கால் ரூபாய் சம்பாதித்ததுதான் இக்கதை.